b'\n_START_ARTICLE_\nPolienski antimikotiki\n_START_PARAGRAPH_\nPolienski antimikotiki so skupina protiglivi\xc4\x8dnih u\xc4\x8dinkovin, med katere sodijo na primer amfotericin B, nistatin in natamicin.\n_START_SECTION_\nZgradba\n_START_PARAGRAPH_\nMolekula polienskih antimikotikov sestoji iz velikega obro\xc4\x8dnega sistema s \xc5\xa1tevilnimi konjugiranimi dvojnimi vezmi (zato se imenujejo polieni) na eni strani obro\xc4\x8da in s \xc5\xa1tevilnimi hidroksilnimi skupinami na drugi strani. Pogosto je na molekulo vezana tudi d-mikozaminska struktura (vrsta aminoglukozida). Konjugirane dvojne vezi zna\xc4\x8dilno mo\xc4\x8dno absorbirajo v UV/VIS obmo\xc4\x8dju elektromagnetnega spektra, kar je osnova za zaznavanje z UV/VIS-spektroskopijo in zaradi \xc4\x8desar so obi\xc4\x8dajno rumeno obarvani.\n_START_SECTION_\nIzvor\n_START_PARAGRAPH_\nPolienske antimikotike proizvajajo dolo\xc4\x8dene vrste streptomicet.\n_START_SECTION_\nMehanizem delovanja\n_START_PARAGRAPH_\nPoleinski antimikotiki se ve\xc5\xbeejo na ergosterol v celi\xc4\x8dni membrani glivne celice in povzro\xc4\x8dijo, da membrana postane prepustna in posledi\xc4\x8dno pride do celi\xc4\x8dne smrti.'